تۆرک جغرافیاسیندا یئنی ایلین باشلانغیجی و یازین خبرچیسی ساییلان یاز بایرامی بو گون دونیانین بیر چوخ یئرینده جوشغو و چئشیدلی فعالیتلرله قوتلانیر.
قیش آیلاریندان سونرا باهارلا بیرلیک‌ده طبیعتین جانلانماسینی سمبولیزه ائد‌ن یاز بایرامی، اورتا آسیادان آنادولویا بیر چوخ جغرافیادا اجتماعی بیرلیگی، دایانیشمانی و یاردیملاشمانی تامین ائد‌ن ایچریگی ایله یاشاتیلیر.
چین قایناقلاریندا میلاددان اؤنجه ۳.جو یوز ایلده هونلارین یاز آیلاریندا شنلیک دۆزنله‌دیگینین یئر آلماسی سببی ایله گئچمیشی او ایللره قدر دایاندیریلان یاز بایرامی، تۆرکلرین ارگنه‌کون‌دان چیخیش گونو اولاراق دا قبول ائدیلیر.
یاز بایرامی یا دا فارسجا آدیی ایله نوروز بایرامیندا، طبیعتین جانلانماسی ایله یئنی بیر ایلین باشلادیغینی و نه قدر بوللوق، برکت، یاردیملاشما و دایانیشما ایله گئچیریلسه بۆتون ایلین او شکیلده گئچه‌جگینه اینانیلیر.
بوتون دونیانی ائتکیله‌ین کووید-۱۹ سالقینی سببی ایله ۲۰۲۰ و ۲۰۲۱.جی ایللرده گئنیش قاتیلیملی تدبیرلر اولمادان قوتلانان بایرام، سالقینین یونگوللشمه‌سی ایله بو ایل اسکی ایللر کیمی جوشغو ایله قوتلانیر.
تونقاللار قالانیر، اسکی ایلین بیتدیگی یئنی ایلین باشلادیغی بایراما گناهلاریندان آرینمیش گیرمک ایسته‌یه‌نلر اود اۆستوندن آتیلر.
بوتون ایلین بوللوق و برکتله گئچمه‌سی اوچون زنگین سفره‌ قورولور، ایلین راحتلیق ایچینده گئچمه‌سی آرزولانیر.
یاز بایرامینین تاریخی ارگنه‌کونا دایاندیغی اوچون، او گۆن دمیر دؤیوله‌رک ارگئنه‌کون‌دان چیخیش دا قوتلانیر.
یاز بایرامینیز قوتلو، گله‌جک گۆنلرینیز اومود دولو اولسون!
